Guðrún Benónýsdóttir húsfreyja fæddist á Uxahrygg á Rangárvöllum , skírð 22. ágúst 1791 og lést 14. febrúar 1853 á Nýlendu í Útskálahverfi . Faðir Guðrúnar var Benóný Jónsson vinnumaður í Ólafshúsum 1815 , ( Benóný sterki ) , síðar bóndi í Norður-Nýjabæ í Djúpárhreppi í Holtum , skírður 17. mars 1766 , d. 29. júlí 1825 . Móðir Guðrúnar vr Kristín Jónsdóttir , síðar húsfreyja á Steinsstöðum , f. 1763 . Guðrún var komin að Ólafshúsum 1815 , var þar 23 ára vinnukona og Benóný faðir hennar vinnumaður . Hún var í Gerði 1816 , á Gjábakka 1817 við fæðingu Guðbrandar , sem dó 5 daga gamall úr ginklofa . Þar var hún til 1820 , var húskona í Kastala 1821 . Hún var á Vesturhúsum 1823 við fæðingu Jarþrúðar , sem hún missti 5 daga gamla úr „ Barnaveiki “ , og í febrúar 1824 við fæðingu Jóns , sem dó vikugamall , líklega úr ginklofa . Þá var hún á Vesturhúsum við giftingu í ágúst á því ári . Í Nýjabæ voru þau Einar 1825 . Þar fæddist þeim Kristín , en hún dó tveggja vikna gömul úr „ Barnaveiki “ . Þau voru þar enn við fæðingu Guðrúnar , sem dó 9 daga gömul úr ginklofa . Þau Guðrún komu að Króki í Útskálasókn 1828 , voru bændur á Þóroddsstöðum þar 1835 , „ sjálfs sín “ í Presthúsum í Útskálasókn 1845 . Þau voru grashúsfólk á Nýlendu 1850 . Guðrún lést í Útskálahverfi 1853 . I. Barnsfaðir Guðrúnar var Runólfur Sæmundsson frá Hvoli í Mýrdal . Barn þeirra var 1 . Guðbrandur Runólfsson , f. 9. nóvember 1817 , d. 14. nóvember „ af Vestmanneyískri Barnaveiki “ , þ.e. ginklofi . III . Maður Guðrúnar , ( 8. ágúst 1824 ) , var Einar Snorrason , f. 19. september 1794 , d. 18. maí 1866 . Börn þeirra hér : 3 . Jarþrúður Einarsdóttir , f. 10. janúar 1823 á Vesturhúsum , d. 15. janúar 1823 „ úr Barnaveiki “ . 4 . Jón Einarsson , 6. febrúar 1824 á Vesturhúsum , d. 14. febrúar 1824 „ Barnaveiki “ . 5 . Kristín Einarsdóttir , f. 5. júlí 1825 í Nýjabæ , d. 18. júlí 1825 úr „ Barnaveiki “ . 6 . Guðrún Einarsdóttir , f. 22. september 1826 í Nýjabæ , d. 1. október 1826 úr ginklofa . 7 . Guðrún Einarsdóttir , f. 17. febrúar 1829 í Útskálasókn , d. 9. mars 1829 . Fóstursonur þeirra var 8 . Bergþór Einarsson bóndi í Nýjabæ í Útskálasókn , f. 5. janúar 1831 , d. 15. maí 1879 . Foreldrar hans voru Guðrún Bergþórsdóttir ógift vinnukona og Einar Einarsson vinnumaður frá Miðhúsum í Eystrihrepp .